Amadou & Mariam

Οι Amadou & Mariam είναι μουσικό ντουέτο από το Μάλι που αποτελείται από τον  Αμαντού Μπαγκαγιόκο (κιθάρα και τραγούδι ,24 Οκτωβρίου 1954 – 4 Απριλίου 2025) και τη Μαριάμ Δουμπιά (φωνητικά ,15 Απριλίου 1958 -) Το μουσικό ντουέτο είναι γνωστό ως "το τυφλό ντουέτο από το Μάλι" και έχει συνεργαστεί με τον Ισπανό μουσικό Μάνου Τσάο. Το κοινό ενδιαφέρον για τη μουσική ήταν ο λόγος γνωριμίας τους στο Ινστιτούτο Τυφλών Νέων του Μάλι (Institute for the Young Blind). Ο Αμαντού έχασε την όρασή του σε ηλικία 16 ετών ενώ η Μαριάμ έχασε την όρασή της σε ηλικία 5 ετών λόγω ιλαράς, η οποία δεν είχε αντιμετωπιστεί εγκαίρως.

Μουσικό είδος

Το μουσικό ντουέτο ξεκίνησε τις ηχογραφήσεις τη δεκαετία του 1980 και 1990 με μουσικές συνθέσεις κιθάρας και φωνητικών. Στο τέλος της δεκαετίας του 1990 οι Amadou & Mariam έκαναν μουσική η οποία περιείχε παραδοσιακή μουσική από το Μάλι μαζί με ροκ κιθάρα, Συριακό βιολί, Κουβανική Τρομπέτα, Αιγυπτιακό Νέι, Ινδική τάμπλα και κρουστά ντογκόν.

Ιστορία

Την περίοδο 1974-1980 ο Αμαντού έπαιζε με το μουσικό συγκρότημα Les Ambassadeurs du Hotel. Το 1980 οι Αμαντού & Μαριάμ παντρεύτηκαν και ξεκίνησαν τη μουσική καριέρα ως μουσικό ντουέτο. Παράλληλα ο Αμαντού συνέχισε τη σόλο καριέρα τρέχοντας το μουσικό πρόγραμμα στο Ινστιτούτο Τυφλών του Μάλι.

Το 1985 οι Αμαντού & Μαριάμ άρχισαν να γίνονται διάσημοι παίζοντας μπλουζ από το Μάλι και ξεκίνησαν μουσική περιοδεία στο Μπουρκίνα Φάσο. Το 1986 μετακομίζουν στην Ακτή Ελεφαντοστού όπου ηχογραφούν δίσκους σε κασέτες. Ένας δίσκος από αυτούς ο Sou Ni Tile γίνεται επιτυχία στο Παρίσι, Γαλλία και το το ντουέτο άρχισε να παίζει σε φεστιβάλ σε όλο το κόσμο.

Το 2003 συνεργάζονται με το μουσικό Μάνου Τσάο στο άλμπουμ του 2004: Dimanche à Bamako (μεταφράζεται ως Κυριακή στο Μπαμακό).

Το 2006 ηχογράφησαν μαζί με τον Herbert Grönemeyer (Γερμανός μουσικό και ηθοποιός - διάσημος στη Γερμανία, Αυστρία και Ελβετία) τον επίσημο ύμνο (Γερμανικά: "Zeit, dass sich was dreht", Αγγλικά: "Celebrate The Day") για το Παγκόσμιο Κύπελλο Ποδοσφαίρου 2006. Το τραγούδι αυτό έγινε πολύ δημοφιλές στη Γερμανία τον Ιούνιο του 2006.

Το 2007-2008 έπαιξαν σε πολλά φεστιβάλ όπως το MEN Arena στο Μάντσεστερ (Manchester Evening News Arena - 30 Ιουλίου 2007), το 2008 στο φεστιβάλ Lollapalooza στο Σικάγο, Ιλλινόις και το Latitude Festival στο πάρκο Henham του Suffolk της Αγγλίας.

Το 2008 το τραγούδι Sabali σύμφωνα με το δικτυακό μουσικό περιοδικό Pitchfork Media τοποθετείται 15ο στα 100 καλύτερα τραγούδια της χρονιάς.

Το 2010 η αυτοβιογραφία τους στο βιβλίο Away From the Light of Day δημοσιεύτηκε από τον αγγλικό εκδοτικό οίκο Route Publishing.

Στις 11 Ιουνίου του 2010, το μουσικό ντουέτο εμφανίστηκε στη γιορτή έναρξης του Παγκόσμιου Κύπελλου Ποδοσφαίρου 2010 στη Νότια Αφρική.

Ο Αμαντού Μπαγκαγιόκο πέθανε στις 4 Απριλίου 2025 σε ηλικία 70 ετών.

Δισκογραφία
 Se Te Djon Ye (1999-01-26)
 Sou Ni Tile (1999-06-15)
 Tjé Ni Mousso (2000-10-19)
 Wati (album) (2003-04-01)
 Dimanche à Bamako (μεταφράζεται ως Κυριακή στο Μπαμακό) (2005-08-02)
 Je pense à toi: Best of (2005-10-25)
 Zeit, Dass Sich Was Dreht (με τον Herbert Grönemeyer) (2006)
 Welcome to Mali (2008-11-17)
 The Magic Couple (2009-07-07)
The Twilight Saga: New Moon Soundtrack (2009) – "All I Believe In"

Παραπομπές

Εξωτερικοί σύνδεσμοι

Επίσημη ιστοσελίδα (γαλλικά)
Amadou & Mariam στο Myspace

Κατηγορία:Τυφλοί μουσικοί
Κατηγορία:Μουσικά συγκροτήματα από το Μάλι
Κατηγορία:Έθνικ μουσικά συγκροτήματα
Κατηγορία:Μουσικά ντουέτα